מיקי אבלס

מיקי אבלס (1917 – מאי 2004) היה ספורטאי ספורט נכים ישראלי.

נולד בשם אויגן קפלס. בגיל 29 חלה בשיתוק ונותר פגוע בפלג גופו התחתון. הוא החל לעסוק בספורט במועדון נכי צה"ל בתל השומר והשתתף בתחרויות טניס שולחן במשחקי סטוק מנדוויל. זכה במדליות זהב בטורניר זוגות במשחקי 1958 (עם שמחה לוסטיג) וב-1965 (עם ברוך חגאי).

באולימפיאדת הנכים רומא (1960) התחרה בטניס שולחן.

באולימפיאדת הנכים תל אביב (1968) זכה במדליית ארד טורניר זוגות בטניס שולחן (עם משה גמישידה). בתחרויות השחייה התחרה במשחה 25 מטר בסגנון גב וסיים במקום הרביעי.

בשנת 1970 היה ממייסדי האגודה הישראלית לקליעה בחץ וקשת.

היה בעל בית מלאכה לליפוף טרנספורמטורים, נשוי ובעל משפחה. נפטר במאי 2004.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC

הערות שוליים 

שחקני טניס שולחן נכים ישראלים
שחקני טניס שולחן פאראלימפיים
שחיינים נכים ישראלים
מדליסטים פאראלימפיים ישראלים
ספורטאים פאראלימפיים ישראלים
ספורטאים רב תחומיים
שחקני טניס שולחן ישראלים באולימפיאדת הנכים רומא (1960)
שחקני טניס שולחן ישראלים באולימפיאדת הנכים תל אביב (1968)
שחיינים ישראלים באולימפיאדת הנכים תל אביב (1968)
ישראלים שנולדו ב-1917
ישראלים שנפטרו ב-2004
אישים הקבורים בבית הקברות ירקון